Petition to the Epistrategus concerning Assault
Material: papyrus
Place: Arsinoites
Categories: Eingabe
Gemellus an den Epistrategen Calpurnius Concessus
Gewalt durch einen Gehilfen (Steuer-)
der ihn trotz Blindheit zur Arbeit heranziehen wollte
Kopie der früheren Eingabe an den Präfekten
Καλπουρνίωι Κονκέσσωι τῶι κρατίστωι ἐπιστρατήγωι 
παρὰ Γεμέλλου τοῦ καὶ Ὡρίωνος Γαίου Ἀπολιναρίου Ἀντινοέως. 
οὗ ἐπέδωκα τῷ λαμπροτάτωι ἐπάρχωι Αἰμιλίῳ Σατουρνίνῳ 
βιβλιδίου  καὶ  ἧς ἔτυχον αὐτοῦ ἱερᾶς ὑπογραφῆς ἀντίγραφον ὑπέταξα. ἀξιῶ, ἐάν σου 
τῇ τύχῃ δόξῃ, γράψαι τῷ διακειμένῳ ἐν τῷ Ἀρσινοείτῃ ἑκατοντάρχῃ πέμψαι 
τὸν ἀντίδιχον ἐπὶ τὴν σὴν διάγνωσιν καὶ ἀκοῦσαί μου πρὸς αὐτὸν ὅπως τύχω 
τῶν δικαίων. ἔστι δέ· 
Κυίντωι ἀμιλλίωι Σατουρνίνωι ἐπάρχωι Αἰγύπτου 
παρὰ Γεμέλλου τοῦ καὶ Ὡρίωνος Γαίου Ἀπολιναρίου Ἀντινοέως καὶ ὡς χρη
ματίζω. ἐντυγχάνω, κύριε, κατὰ Κάστορος χειριστοῦ κώμης Καρανίδος τῆς 
Ἡρακείδου μερίδος τοῦ Ἀρσινοείτου νομοῦ. ὅδε καταφρονήσας μου ὡς ἐπισουνοῦς, 
μονόφθαλμος γὰρ ὢν τῷ δοκοῦντι ὁρᾶν οὐ βλέπω ὡς ἐν ἀνφοτέροις 
πονηρὸν εἶναι ἄντικροις, ἠργολ[ά]βησέν με καὶ πρότερον ἐμὲ ἐξυβρείσας 
δημοσίᾳ καὶ τὴν μητέραν μου, μετὰ τὸ πλίσταις αὐτὴν πληγαῖς αἰκίσασθαι 
καὶ πέλυκι ὅλας μου τέσσαρες θύρας κατασχείσαι ὥστε ὅλην ἡμῶν τὴν 
οἰκίαν ἀνεπταμένην γενέσθαι καὶ εὐεπείβατον παντὶ κακού[ργῳ, τούτων] 
κατασχεισμένων καὶ κατενηνεγμένων ἡμῶν μηδὲν [ὀφειλόντων] 
τῷ ταμείῳ, ὅθεν οὐδὲ σύμβολον παράξαι ἐτόλμησε [μὴ ἀδικεῖν διʼ] 
αὐτοῦ ἐλέγχηται ἢ ἐργολαβηκέναι. διὸ, σωτῆρος τάξαντος τοὺς [ἀδικουμένους] 
συ προσειέναι ἀδεῶς τῶν δικαίων τευξομένους, ἀξιῶ ὑ[πὸ σοῦ, κύριε,] 
ἀκουσθῆναι καὶ ἐγδικηθῆναι ἵνʼ ὦ εὐεργετημένος, τὸν δὲ ἀ[ντίδικον πεμ]
φθῆναι ἐξ αὐθεντίας σου ἐπὶ τὴν σὴν διάγνωσιν. Γέμελλος [ἐπιδέδωκα]. 
Γερμανὸς ἔγραψα ὑπὲρ αὐτοῦ.  ϛ Μεσορὴ ιη τῷ κρατί[στῳ ἐπιστρα]
τήγῳ ἔντυχε πρὸς τὰ αὐτοῦ μέρη οὐκ ἐνδεήσοντι· ἀπ[όδος]. 
 Γέμελλος ὁ καὶ Ὡριωνος ἐπιδέδωκα ὡς πρόκιται. .......... 
Πανεβτίχιος ἔγραψα ὑπὲρ αὐτοῦ μὴ εἰδότος γράμματα. 
  ϛ Μεσορὴ ἐπαγομέν[ω]ν γ. 
ἐπὶ τῶν τόπων νῦν γενομένῳ 
ἔντυχε.    ἀπόδος.